Hêrişê artêşa tirke ya îşxalkere yê vera Rojawanî dewam kenê.
Artêşa tirke ya îşxalkere Girê Sipî de dewê Ehmediyê, Dunyak, Erîda, Bîr Ereb, Serzûrî, Huriyê, Kopirlîk û Xanê dayî bombayan ver. Bombarduman de hemwelatîyê bi nameyê Hemûd Elî Osmano ke bi giranî birîndar bibi şehîd bi û hemwelatîyê bi nameyê Mihemed Eyûb zî hema birîndar o.
Artêşa îşxalkere cerganê xo reyde dewê Mernazê, Elqemiyê û Şewarxa  yê qezaya Şera yê Efrînî dayî bombayan ver.
Hetê bînî ra dewê Til Medîq, çiyayê Nayêf, Şêx Îsa û Minixê û dormeyê Awbendê Şehba dîyayî bombayan ver. Dîya zanayene ke tewr tay 20 obusî kewtî Şehba.
